Hvor er jeg ked af at høre, at jeres søn er misbruger. Det er en forfærdelig sygdom, som er svær at tackle, hvis ikke den ramte selv vil gøre en indsats. Jeg er sikker på, I har gjort alt, hvad I kunne, og mere til. Det er trist at nå til den erkendelse, at man ikke kan gøre mere. Jeg håber, du får psykologhjælp. Hvis du ikke gør det, bør du række ud. Det samme gælder din mand, for jeg tror, han prøver at være stærk for din skyld. I har brug for hjælp I skal begge have hjælp, og så må vi bede de højere magter om, at jeres søn en dag vil indse, at han også har brug for hjælp, hvis han skal have sit liv og sin familie tilbage. Jeg sender et stort kram til jer begge og håber, I får jeres søn igen.